polyglot-tagger/wikipedia-language-snippets-filtered huggingface dataset:
ஈரானின் காஸ்பியன் கடல் கடற்கரையில்,இராசித்து என்ற இந்த மிகப்பெரிய நகரம் அமைந்நுள்ளது. இதன் பந்தர்-இ அன்சாலி துறைமுகத்தைப் பயன்படுத்தி, காகேசியா, இரஷ்யா மற்றும் ஈரானுக்கு இடையிலான, முக்கிய வர்த்தகமும், வாணிபமும் நடைபெறும் நடுப்பகுதியாக, இந்நகரம் திகழ்கிறது. இராசித்து, ஈரானின் முக்கிய சுற்றுலா செயற்களமாகவும் செயற்படுகிறது. இந்நகருக்கு, அருகிலுள்ள மலைகளில் உள்ளலின் ரிசார்ட் என்பதும், காஸ்பியனின் கடற்கரைகளும் சுற்றுலாப் பயணிகளின் முக்கிய இடங்களாக இருக்கின்றன.
பதினேனி வெங்கட்ட சுப்பம்மா 1925 ஜூலை 1 ஆம் தேதி இந்தியாவின் ஆந்திராவின் குண்டூர் மாவட்டத்தில் உள்ள போடிபாலத்தில் ஒரு பாரம்பரிய இந்துக் குடும்பத்தில் பிறந்தார். போடிபாலத்தில் உள்ள ஒரு மிஷனரி பள்ளியில் படித்த பிறகு, பெத்தனடிபாடு அரசு உயர்நிலைப் பள்ளியிக்குச் சென்றார். தனது கல்வியின் போது, கிறிஸ்தவ மதத்திற்கு மாறுவதை இவர் எதிர்த்தார். ஏனென்றால் கிறிஸ்தவ விசுவாசம் என்பது பிற சாதியினருக்கு மட்டுமே என்று நம்பினார். "எல்லா கடவுள்களிலும் இயேசு மிகக் குறைவானவர்" என்று இவர் நம்பினார். இருப்பினும், இவரது உயர்நிலைப் பள்ளியின் பிராமண ஆசிரியரான இராஜகோபால் அய்யங்கார், விவிலியத்தை எதிர்த்து ஒரு நிலைப்பாட்டை எடுப்பதற்குப் பதிலாக அதைப் படிக்க ஊக்குவித்தார். விவிலியத்தைப் படித்து அதைப் புரிந்துகொண்டபின், 1942 ஆம் ஆண்டில், அவரது இந்து குடும்பத்தினரின் கடுமையான எதிர்ப்பையும் மீறி, அவர் கிறிஸ்தவ மதத்திற்கு மாறினார்.
பத்தினேனி வெங்கட்ட சுப்பம்மா என்றும் அழைக்கப்படும் பி. வி. சுப்பம்மா இவர் ஒரு இந்திய இறையியலாளரும் மற்றும் அறிஞருமாவார். கிறிஸ்துவ ஆசிரமங்களை நிறுவியதில் புகழ்பெற்ற இவர், கிறிஸ்துவத்தை ஒரு கலாச்சார கண்ணோட்டத்தில் பகுப்பாய்வு செய்ததற்காக பரவலாக அங்கீகரிக்கப்பட்டார். இறையியல் பயிற்சியினைப் பெற்ற இந்தியாவின் முதல் பெண்களில் ஒருவரான இவர், 1999 ஆம் ஆண்டில் ஆந்திர எவாஞ்சலிகல் லூத்தரன் தேவாலயத்தால் நியமிக்கப்பட்ட தொடக்க பெண் போதகர்களில் ஒருவராவும் இருந்தார்.
சுப்பம்மா 1985 இல் ஓய்வு பெற்றார். ஆனால் சென்னையின் ஒருங்கினைந்த எவாஞ்சலிகல் இலூத்தரன் தேவாலயங்களுடன் தொடர்ந்து தன்னார்வத் தொண்டு செய்து வந்தார். 1999 பிப்ரவரி 20, அன்று, ஆந்திர எவாஞ்சலிகல் இலூத்தரன் தேவாலயத்தில் 17 பெண்கள் நியமனம் செய்ய அனுமதித்தபோது, இவர் இறுதியாக ஊழியத்தில் நியமிக்கப்பட்டார். நியமிக்கப்பட்ட 32 ஆண்கள் மற்றும் 17 பெண்களில், சுப்பம்மா மிகப் பழமையானவர். இந்தியாவில் இறையியல் பயிற்சி பெற்ற முதல் பெண்களில் ஒருவராக ஒப்புக் கொள்ளப்பட்டார்.
டி.ஏ.வி ஆண்கள் மேல்நிலைப்பள்ளி , என்பது இந்தியாவின் சென்னையின் மையப் பகுதியான கோபாலபுரத்தில் அமைந்துள்ள ஒரு மூத்த மேல்நிலைப் பள்ளி ஆகும். இது மத்திய இடைநிலைக் கல்வி வாரியத்துடன் இணைக்கப்பட்டுள்ளது. சிபிஎஸ்இ 12 ஆம் வகுப்பு வாரியத் தேர்வுகளில் அதன் உயர் முடிவுகளுக்காக இந்த பள்ளி புகழ்பெற்றது. மேலும், பல ஆண்டுகளாக, குறிப்பாக கல்வியாளர்களில், நாட்டின் மிகச் சிறந்த தரவரிசையில் இடம்பிடித்தது. கடந்த இரண்டு ஆண்டுகளாக சிபிஎஸ்இ 12 ஆம் வகுப்பு வாரிய தேர்வு முடிவுகளில் இந்தியாவின் முதல் மூன்று பள்ளிகளில் இடம் பிடித்துள்ளது. அவுட்லுக் மற்றும் எஜுகேஷன் வேர்ல்ட் இதழ்கள் இந்த பள்ளியை தமிழ்நாட்டில் சிறந்ததாக மதிப்பிட்டன. ஸ்ரீ ரவி மல்ஹோத்ரா நிர்வாகக் குழுவின் தற்போதைய தலைவர் ஆவார். 2014 ம் ஆண்டிலிருந்து, திருமதி கீதா பாலச்சந்தருக்குப் பதிலாக, திருமதி சாந்தி அசோகன் இப்பள்ளியின் முதல்வராக உள்ளார்.
இந்த பள்ளி சிபிஎஸ்இ 10 மற்றும் 12 ஆம் வகுப்பு தேர்வுகளிலும், ஏ.ஐ.இ.இ.இ., பி.ஐ.டி.எஸ்.ஏ.டி. மற்றும் இந்திய தொழில்நுட்ப கழக ஒருங்கிணைந்த நுழைவுத் தேர்வுகளிலும் ஆண்டுதோறும் முதலிடம் பெற்றுள்ளது. ஐ.பீ.ஓ மற்றும் ஐ.எம்.ஓ ஆகியவற்றில் இந்தியாவை பிரதிநிதித்துவப்படுத்திய ஏ. தியாகராஜன் மற்றும் பி.என். பார்கவ் ஆகியோர் இப்பள்ளியின் பழைய மாணவர்கள் ஆவர்.
கோபாலபுரம், டி.ஏ.வி. ஆண்கள் மேல்நிலைப்பள்ளி, 6 ஆம் வகுப்பு முதல் சிபிஎஸ்இ பாடத்திட்டத்தைப் பின்பற்றுகிறது. ஒரு வகுப்பின் சராசரி மாணவர்களின் எண்ணிக்கை 40 ஆகும். பத்தாம் வகுப்பு வரை, அறிவியல், சமூக அறிவியல், கணிதம், ஆங்கிலம் மற்றும் மொழி ஆகியவை கற்பிக்கப்படும் முக்கிய பாடங்களாக உள்ளது. இரண்டாம் மொழிக்கான தேர்வுகளில் தமிழ், இந்தி மற்றும் சமஸ்கிருதம் ஆகியவை உள்ளது.
டி.ஏ.வி. பள்ளி, ஆர்யா சமாஜத்தா ல் "இருளிலிருந்து வெளிச்சத்திற்கு எங்களை இட்டுச் செல்லுங்கள்" என்ற குறிக்கோளுடன் தொடங்கப்பட்டது. மறைந்த திரு சத்யதேவ், திரு. லாலிந்தர்சேன், திரு மல்ஹோத்ரா டி.சி மற்றும் மறைந்த திரு ஜெய்தேவ் ஆகியோர் பள்ளியின் நிறுவனர் தலைவர்களாக இருந்தனர்.
குலபதி. டாக்டர் எஸ்.பாலகிருஷ்ணா ஜோஷி இப்பள்ளியின் நிறுவனர் மற்றும் முதல்வராக இருந்தார்; ஸ்ரீ ஏ.எஸ்.ராம் கலியா, மறைந்த ஸ்ரீ ஜெய்தேவ் ஜி மற்றும் ஸ்ரீ சுரேந்திர குமார் ஆகியோர் இரண்டு தசாப்தங்களுக்கும் மேலாக பள்ளியை வழிநடத்தினர். மேலும், டி.ஏ.வி.பள்ளிகளின் வளர்ச்சிக்கு முக்கிய காரணமாக இருந்தனர்.
இந்த பள்ளி லாயிட்ஸ் சாலையில் அமைந்துள்ளது. இது சகோதரி கல்வி நிறுவனமான, டி.ஏ.வி பெண்கள் பள்ளியால் சூழப்பட்டுள்ளது. ஆண்கள் பள்ளி, மாநகராட்சி விளையாட்டு மைதானத்துடன் இணைக்கப்பட்டுள்ளது.
கணினி அறிவியல், மூன்றாம் மொழி, மின் உபகரணங்கள், மரவேலை, மற்றும் கலை போன்ற பிரிவுகள் 8 ஆம் வகுப்பு வரை மாணவர்களுக்கு கற்றுத் தரப்படுகின்றன.
மாங்கனீசு அசிட்டேட்டு ) என்பது 3 என்ற மூலக்கூற்று வாய்ப்பாட்டால் விவரிக்கப்படும் ஒரு வேதியியல் சேர்மமாகும். மாங்கனீசின் அசிட்டேட்டு உப்பான இக்குடும்பத்தை ஒருங்கிணைவு அணைவுச் சேர்மங்களின் குடும்பம் என்றும் வகைப்படுத்தலாம். இவை அனைத்தும் பழுப்பு நிறத்தில் திண்மங்களாக காணப்படுகின்றன. அசிட்டிக் அமிலம் நீர் போன்ற கரைப்பான்களில் இவை கரைகின்றன. கரிம வேதியியல் வினைகளில் பொதுவாக இவை ஆக்சிசனேற்றும் முகவர்களாக பயன்படுகின்றன .மாங்கனீசு டிரையசிட்டேட்டு இருநீரேற்று; மாங்கனீசு அசிட்டேட்டு இருநீரேற்று, மாங்கனிக்கு அசிட்டேட்டு போன்ற பெயர்களாலும் இச்சேர்மம் அழைக்கப்படுகிறது.
3 மூலக்கூற்று வாய்ப்பாட்டுடன் கூடிய சேர்மங்கள் சரிபார்க்கப்படவில்லை. அதற்கு பதிலாக மாங்கனீசு அசிடேட்டு அடிப்படை குரோமியம் அசிடேட்டு மற்றும் அடிப்படை இரும்பு அசிடேட்டு ஆகியவற்றை நினைவூட்டும் வகையிலான கட்டமைப்பை ஏற்றுக்கொள்கிறது. இந்த காரணத்திற்காக, மாங்கனீசு அசிடேட்டு சில நேரங்களில் அடிப்படை மாங்கனீசு அசிடேட்டு என குறிப்பிடப்படுகிறது. 6] என்பது மூலக்கூற்று வாய்ப்பாடாகும். இதிலுள்ள என்பது ஈந்தனைவியையும் என்பது எதிர்மின் அயனியையும் குறிக்கிறது. ஒருங்கிணைவுப் பலபடியான 6]23. 23 சேர்மமும் படிகமாக்கப்படுகிறது .
மாங்கனீசு அசிடேட்டு பொதுவாக இருநீரேற்றாகப் பயன்படுத்தப்படுகிறது, இருப்பினும் சில சூழ்நிலைகளில் நீரிலி வடிவமும் பயன்படுத்தப்படுகிறது. அசிட்டிக் அமிலத்தில் பொட்டாசியம் பெர்மாங்கனேட்டு மற்றும் மாங்கனீசு அசிடேட்டு ஆகியவற்றை சேர்த்து வினைபுரியச் செய்வதன் மூலம் மாங்கனீசு அசிட்டேட்டு இருநீரேற்று தயாரிக்கப்படுகிறது . அசிட்டிக் நீரிலியை வினைக்குள் சேர்ப்பது நீரிலி வடிவத்தை உருவாக்குகிறது . இது 2 இலிருந்து தொடங்கி மின் வேதியியல் முறையிலும் தயாரிக்கப்படுகிறது .
மாங்கனீசு டிரையசிட்டேட்டு ஒற்றை எலக்ட்ரான் ஆக்சிஜனேற்றியாக பயன்படுத்தப்படுகிறது . லாக்டோன்களை உருவாக்குவதற்காக இதனுடன் அசிட்டிக் அமிலத்தை சேர்ப்பதன் மூலம் ஆல்கீன்களை ஆக்சிசனேற்ற முடியும் .
ஆங்கில சமையல் வெளிநாட்டு பொருட்கள் மற்றும் சமையல் பாணிகளால் மத்திய காலத்தில் பாதிக்கப்பட்டுள்ளது. கறி இந்தியத் துணைகண்டத்திலிருந்து அறிமுகப்படுத்தப்பட்டது. மேலும், பதினெட்டாம் நூற்றாண்டில் இருந்து கோழி "கறி" க்கான ஹன்னா கிளாஸின் செய்முறையுடன் ஆங்கில சுவைகளுக்கு ஏற்றுக்கொண்டது. விக்டோரியா காலத்தில் பிரஞ்சு உணவின் தாக்கம் முழுவதுமாக ஆங்கில சமையலில் இருந்தது. இரண்டாம் உலகப் போர் உணவுப் பொருள் தட்டுப்பாடுக்குப் பிறகு, எலிசபெத் டேவிட்டின் மத்தியதரைக் கடல் உணவு புத்தகம் என்ற உணவுப் புத்தகம் பரந்த செல்வாக்கைக் கொண்டிருந்தது. இது இத்தாலிய உணவு வகைகளை ஆங்கில வீடுகளுக்குக் கொண்டு வந்தது. அவரது வெற்றி மற்ற சமையல் எழுத்தாளர்களை சைனீஸ் மற்றும் தாய்லாந்து உணவு வகைகள் உட்பட மற்ற பாணிகளை விவரிக்க ஊக்குவித்தது. உலகம் முழுவதிலுமிருந்து சமையல் யோசனைகளை இங்கிலாந்து தொடர்ந்து உள்வாங்கிக் கொண்டிருக்கிறது.
ஆங்கிலேய உணவு இங்கிலாந்து சமையல் பாணிகள், மரபுகள் மற்றும் தொடர்புடைய சமையல் வகைகளை உள்ளடக்கியது இது அதன் தனித்துவமான பண்புகளைக் கொண்டுள்ளது. ஆனால் பிரித்தானியப் பேரரசின் காலத்தில் மற்றும் போருக்குப் பிந்தைய குடியேற்றத்தின் விளைவாக அமெரிக்காக்கள், சீனா, மற்றும் இந்தியாலிருந்து பொருட்கள் மற்றும் சமையல் யோசனைகளை இறக்குமதி செய்ததன் மூலமாகவும், போருக்குப் பிந்தைய குடியேற்றத்தின் விளைவாகவும் பரந்த பிரித்தானிய உணவு வகைகளுடன் பகிர்ந்து கொள்கிறது.
வெதுப்பி மற்றும் பாலாடைக்கட்டி, வறுத்த மற்றும் சுண்டவைத்த இறைச்சிகள், இறைச்சி மற்றும் சிறு துண்டுகள், வேகவைத்த காய்கறிகள் மற்றும் குழம்புகள் மற்றும் நன்னீர் மற்றும் உப்புநீர் மீன்கள் போன்ற சில பாரம்பரிய உணவுகள் பண்டைய தோற்றம் கொண்டவை. 14 ஆம் நூற்றாண்டின் ஆங்கில சமையல் புத்தகமான "ஃபார்ம் ஆஃப் கியூரி"] இவற்றிற்கான சமையல் குறிப்புகளைக் கொண்டுள்ளது. மேலும் ரிச்சர்ட் என்ற அரசனின் அவைக் குறிப்புகளிலும் காணப்படுகின்றன.
கால்சியம் பாசுப்பைடு என்பது 32 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். கால்சியத்தின் பல்வேறு வகையான பாசுப்பைடுகளில் கால்சியம் பாசுப்பைடும் ஒன்றாகும். 2 + நேர்மின் அயனியும் 3 எதிர்மின் அயனியும் சேர்ந்து உருவான ஓர் உப்பு போன்ற பொருள் என இச்சேர்மம் விவரிக்கப்படுகிறது. மற்றும் சில கால்சியம் பாசுப்பைடுகள் , 3, 22 மற்றும் 58 போன்ற வாய்ப்பாடுகளை கொண்டுள்ளன. கால்சியம் பாசுப்பைடு செம்பழுப்பு நிறத்துடன் படிகத் தூள் அல்லது சாம்பல் கட்டிகளின் தோற்றத்தைக் கொண்டுள்ளது. தீமூட்டும் பயன்பாட்டிற்கான கால்சியம் பாசுப்பைடு போட்டோபோர் என்ற வர்த்தகப் பெயரிலும் கொறிக்கும் விலங்கு கொல்லியாகப் பயன்படுத்தப்படும் பாசுப்பைடு பாலிடனோல் என்ற வர்த்தகப்பெயரிலும் கிடைக்கின்றன . கால்சியம் பாசுப்பைடு 1600 பாகை செல்சியசு வெப்பநிலையில் உருகுகிறது. கரைவதற்குப் பதிலாக நீருடன் அபாயகரமாக வினையில் ஈடுபட்டு கால்சியம் ஐதராக்சைடையும் பாசுப்பீனையும் கொடுத்து சிதைவடைகிறது.
கால்சியம் பாசுப்பைடு பட்டாசுத் தொழிலிலும் பயன்படுத்தப்படுகிறது. கண்னி வெடிகள், சுயமாகப் -பற்றவைக்கும் கடற்படை வெடிபொருட்கள் மற்றும் பல்வேறு நீர்-செயல்படுத்தப்பட்ட வெடிமருந்துகளிலும் இச்சேர்மம் பயன்படுத்தப்படுகிறது. 1920 மற்றும் 1930 ஆம் ஆண்டுகளில் , சார்லசு கிங்சுபோர்ட் சிமித் கால்சியம் கார்பைடு மற்றும் கால்சியம் பாசுப்பைடு ஆகியவற்றின் தனித்தனி மிதக்கும் வீச்சுக்குண்டுகளை பத்து நிமிடங்கள் வரை நீடித்த கடற்படை எரியூட்டுகளாகப் பயன்படுத்தினார். ஒரு மூடிய கொள்கலனில் . எலும்புகளை சிறுநீரில் கொதிக்க வைத்து தயாரிக்கப்படும் கால்சியம் பாசுப்பைடு பண்டைய கிரேக்க வெடிகளின் ஒரு உட்பொருளாக இருந்தது என ஊகிக்கப்படுகிறது .
உலோக பாசுப்பைடுகள் கொறிக்கும் விலங்குகளை அழிக்கும் கொல்லியாகப் பயன்படுத்தப்படுகின்றன. உணவு மற்றும் கால்சியம் பாசுபைடு ஆகியவற்றின் கலவையானது கொறித்துண்ணிகள் சாப்பிடக்கூடிய இடத்தில் வைக்கப்படுகிறது. கொறித்துண்ணியின் செரிமான அமைப்பில் உள்ள அமிலம் பாசுப்பைடுடன் வினைபுரிந்து நச்சு வாயுவான பாசுப்பீனை உருவாக்குகிறது. பொதுவான வார்பரின்-வகை இரத்த உறைவுத் தடுப்பிகளை எதிர்க்கும் சக்தி கொண்ட எலிகள் உள்ள இடங்களில் இந்த பூச்சிகளைக் கட்டுப்படுத்தும் முறை பயன்படுத்தப்படலாம். துத்தநாகப் பாசுப்பைடு மற்றும் அலுமினியம் பாசுபைடு போன்ற சேர்மங்கள் கால்சியம் பாசுப்பைடு போன்ற பூச்சிக்கொல்லிகளாகப் பயன்படுகின்றன.
கால்சியமும் பாசுபரசும் சேர்ந்து இச்சேர்மம் உருவாகிறது. ஆனால் பொதுவாக கால்சியம் பாசுப்பேட்டு சேர்மத்தை கார்பனை ஒடுக்கும் முகவராகப் பயன்படுத்தி பல நூறு பாகை செல்சியசு வெப்பநிலைக்கு சூடுபடுத்தி ஒடுக்கம் செய்வதன் மூலம் தயாரிக்கப்படுகிறது :
அறை வெப்பநிலையில் காணப்படும் 32 சேர்மத்தின் கட்டமைப்பை எக்சுகதிர் படிகவியல் ஆய்வுகள் உறுதிபடுத்தவில்லை. உயர்வெப்பநிலையில் இரியட்வெல்து சீராக்க நுணுக்கம் இதை வரையறுக்கிறது.
ஹரேகிருஷ்ணா மகதாபு ஒடிசாவின் பத்திராக்கு மாவட்டத்தில் உள்ள அகர்படா கிராமத்தில் பிறந்தார். கிருஷ்ண சரண் தாசு , தோஹாபா தேபி ஆகியோருக்கு மகனாக ஒரு பிரபுத்துவ காண்டாயத் குடும்பத்தில் பிறந்தார். பத்திராக்கு உயர்நிலைப் பள்ளியில் இருந்து மெட்ரிகுலேஷன் தேர்வில் தேர்ச்சி பெற்ற பின்னர், கட்டாக்கின் இராவன்சா கல்லூரியில் சேர்ந்தார். ஆனால் 1921 இல் தனது படிப்பை விட்டுவிட்டு இந்திய விடுதலை இயக்கத்தில் சேர்ந்தார்.
மகாதாபு, பிரச்சாதந்திர பிரச்சார சமிதியின் நிறுவனர் ஆவார். அவர், 1923 ஆம் ஆண்டில் பாலசூரில் 'பிரச்சாதந்திர"' என்ற வார இதழைத் தொடங்கினார். பின்னர் இது தினமும் வெளிவரும் பிரச்சாதந்திர நாளேடாக மாறியது. சங்கர் என்ற மாத இதழின் தொடக்கத்திலிருந்து அவர் தலைமை ஆசிரியராக இருந்தார். அவர் தி ஈசுத்டர்ன் தைம்சு என்ற வார இதழையும் வெளியிட்டார். மேலும், அதன் தலைமை ஆசிரியராகவும் இருந்தார்.
ஒடிசா மாநிலத்திலுள்ள மத்திய நூலகம், ஒடிசா மாநில பொது நூலக அமைப்பு உச்ச நூலகத்திற்கு, அவருடைய நினைவாக, ஹரேகிருஷ்ணா மகதாபு மாநில நூலகம் என்று பெயரிடப்பட்டது. இது 1959 ஆம் ஆண்டில் சுமார் 16000 சதுர அடியில் கம்பீரமான கட்டிடத்துடன் நிறுவப்பட்டது. கார்பெட் பகுதி, ஒடிசாவின் தலைநகரான புவனேசுவரின் பிரதான இடத்தில் 3 ஏக்கர் பரப்பளவில் அமைந்துள்ளது.
ஹரேகிருஷ்ண மகாதாப், ஒரிசா சாகித்ய அகாதமி, சங்கீத நாடக அகாதமி ஆகியவற்றின் தலைவராக இருந்தார். ஆந்திர பல்கலைக்கழகத்தில் கௌரவ டாக்டர் பட்டம் பெற்றார், கெளரவ டி.லிட். பட்டத்தை உத்கல் பல்கலைக்கழகத்திலும் மற்றும் சாகர் பல்கலைக்கழகத்தில் கௌரவ டாக்டர் பட்டத்தையும் பெற்றார்.
மனோஜ் தாஸ் ஒரிசாவின் பாலசோர் மாவட்டத்தில் உள்ள சங்கரி என்ற சிறிய கடலோர கிராமத்தில் பிறந்தார். இவரது தந்தை மதுசூதன் தாஸ் பிரிட்டிஷ் அரசாங்கத்தின் கீழ் பணிபுரிந்தார். அவர் ஆரம்பத்தில் எழுதத் தொடங்கினார். அவரது முதல் படைப்பு ஓடியாவில் சதவ்திரா அர்தனாடா கவிதை புத்தகம் ஆகும். 1949 இல் உயர்நிலைப்பள்ளியில் இருந்தபோது இதை வெளியிட்டார். அவர் 1950 இல் திகந்தா என்ற இலக்கிய இதழைத் தொடங்கினார். 1951 இல் உயர்நிலைப் பள்ளியில் பட்டம் பெற்றார். அவரது முதல் சிறுகதைத் தொகுப்பு சமுத்ரா குஷுதா அந்த ஆண்டு. கல்லூரியில் இடதுசாரி சித்தாந்தத்தால் அவர் செல்வாக்கு பெற்றார். கட்டாக் கல்லூரியில் பி.ஏ படிக்கும் போது மாணவர் அரசியலில் தீவிரமாக இருந்தார். தனது கல்லூரி நாட்களில் தீவிரமான கருத்துக்களைக் கொண்ட இளைஞர் தலைவராக இருந்த அவர், தனது புரட்சிகர நடவடிக்கைகளுக்காக ஒரு வருடம் சிறையில் கழித்தார்.
1959 இல் இந்தோனேசியாவின் பண்டுங்கில் நடந்த ஆப்ரோ-ஆசிய மாணவர் மாநாட்டிற்கு அவர் ஒரு பிரதிநிதியாக இருந்தார். கட்டாக்கில் பட்டம் முடிக்கவில்லை. அவர் 1955 இல் பூரியின் சமந்தா சந்திர சேகர் கல்லூரியில் பட்டம் பெற்றார். தனது கல்லூரி வாழ்க்கையின் போது, அவர் தொடர்ந்து நாவல்களை எழுதினார். அவர் ஜீபனாரா ஸ்வாடா என்ற நாவலையும், விசாகன்யார் கஹானி என்ற சிறுகதைத் தொகுப்பையும், பதவாவணி கவிதைகளின் தொகுப்பையும் வெளியிட்டார். ஆங்கில இலக்கியத்தில் பட்டம் பெற்ற பிறகு, ராவன்ஷா கல்லூரியில் ஆங்கில இலக்கியத்தில் முதுகலை பட்டம் பெற்றார். கிறிஸ்து கல்லூரியில் விரிவுரையாளராக பணியாற்றினார்.
மனோஜ் தாஸ் ஒரு இந்திய எழுத்தாளர் ஆவார். அவர் ஒடியா மற்றும் ஆங்கிலத்தில் எழுதுகிறார். 2000 ஆம் ஆண்டில், மனோஜ் தாஸுக்கு சரஸ்வதி சம்மான் விருது வழங்கப்பட்டது. 2001 ஆம் ஆண்டில் அவருக்கு பத்மஸ்ரீ விருது வழங்கப்பட்டது, இலக்கியம் மற்றும் கல்வித் துறையில் அவர் செய்த பங்களிப்புக்காக இந்தியாவின் நான்காவது மிக உயர்ந்த சிவில் விருதான கேந்திர சாகித்ய அகாதமி, அதன் மிக உயர்ந்த விருதை அதாவது சாகித்ய அகாதமி விருது பெல்லோஷிப்பை அவருக்கு வழங்கியுள்ளது.
1971 ஆம் ஆண்டில், லண்டன் மற்றும் எடின்பர்க் காப்பகங்களில் அவர் மேற்கொண்ட ஆராய்ச்சி, ஸ்ரீ அரவிந்தோ தலைமையிலான இருபதாம் நூற்றாண்டின் முதல் தசாப்தத்தில் இந்தியாவின் சுதந்திரப் போராட்டத்தின் சில அறியப்படாத உண்மைகளை வெளிச்சத்துக்குக் கொண்டு வந்தது. அதற்காக அவர் முதல் ஸ்ரீ அரவிந்தோ புராஸ்கரை பெற்றார். .
அவரது ஆழ்ந்த தேடலானது அவரை ஆன்மீகத்திற்கு இட்டுச் சென்றது. அவர் 1963 முதல் புதுச்சேரியில் உள்ள ஸ்ரீ அரவிந்தோ ஆசிரமத்தில் வசிப்பவராக இருந்து வருகிறார். அங்கு அவர் தற்போது ஸ்ரீ அரவிந்தோ சர்வதேச பல்கலைக்கழகத்தில் ஆங்கில இலக்கியம் மற்றும் ஸ்ரீ அரவிந்தோவின் தத்துவத்தை கற்பிக்கிறார்.
இந்தியாவின் தேசிய நாளிதழான தி டைம்ஸ் ஆஃப் இந்தியா, தி இந்துஸ்தான் டைம்ஸ், தி இந்து மற்றும் தி ஸ்டேட்ஸ்மேன் போன்றவற்றில் பொதுவான வாழ்க்கையில் நித்திய உண்மையைக் கண்டுபிடிப்பதற்கான தேடலில் அவர் கட்டுரைகள் எழுதினார்.
ஒரு குறுகிய காலத்திற்குப் பிறகு, புதுச்சேரியில் ஸ்ரீ அரவிந்தோ ஆசிரமத்தில் சேர்ந்தார். 1963 முதல், புதுச்சேரி ஸ்ரீ அரவிந்தோ சர்வதேச கல்வி மையத்தில் ஆங்கில இலக்கிய பேராசிரியராக பணியாற்றி வருகிறார்.
பெங்கவன் சோலோவின் டெல்டா கிரெசிக் பிரதேசத்தில் உள்ள சிடாயு நகருக்கு அருகில் அமைந்துள்ளது. தற்போதைய டெல்டா மனிதனால் உருவாக்கப்பட்ட கால்வாயால் திருப்பி விடப்படுகிறது. அசல் டெல்டா மதுரா ஜலசந்தியில் பாய்ந்தது. ஆனால் 1890 ஆம் ஆண்டில் டச்சு ஈஸ்ட் இண்டீஸ் அதிகாரத்தால் சோலோ நதியை சாவகக் கடலுக்கு திருப்பிவிட 12 கி.மீ கால்வாய் செய்யப்பட்டது. இக் கால்வாய் மதுரா ஜலசந்தியை நிரப்புவதில் இருந்து மண் வண்டல் ஏற்படுவதைத் தடுப்பதற்கும் அதன் மூலம் முக்கியமான துறைமுக நகரமான சுரபாயாவுக்கு கடல் அணுகலைத் தடுப்பதற்கும் இது செய்யப்பட்டது.
சோலோ நதி என்பது இந்தோனேஷியா சாவகத் தீவில் அமைந்துள்ள நீளமான நதி ஆகும். இது சுமார் 600 கிமீ நீளம். கொண்டது. இது, இத் தீவின் கிழக்கு மற்றும் வடக்குப் பகுதிகளில் வசிப்பவர்கள் மற்றும் விளைநிலங்களுக்கு உதவும் நீர்நிலையாக உள்ளது. இந்த முக்கியத்துவத்தைத் தவிர, இந் நதியானது, பேலியோஆன்ட்ரோபாலஜி வட்டங்களில் புகழ்பெற்ற பகுதியாக உள்ளது. ஆரம்பகால ஹோமினிட் எச்சங்களின் பல கண்டுபிடிப்புகள் அதன் பள்ளத்தாக்குகளில் உள்ள பல தளங்களில் இருந்து எடுக்கப்பட்டுள்ளன.
நாகாவிக்குப் பிறகு நதி மீண்டும் வடக்கு நோக்கித் திரும்பி, மத்திய ஜாவாவின் புளோரா பிரதேசம் மற்றும் கிழக்கு ஜாவாவின் போஜோனெகோரோ பிரதேசம் ஆகியவற்றுக்கு இடையேயான எல்லையை உருவாக்குகிறது. புளோராவில் உள்ள செபு நகரத்திலிருந்து, நதி கிழக்கு நோக்கி திரும்பி போஜோனெகோரோ பிரதேசத்தின் தலைநகரம் வழியாக செல்கிறது. அங்கிருந்து, லாமோங்கன் மற்றும் கிரெசிக் பிரதேசங்கள் வழியாக கிழக்கு நோக்கித் தொடர்கிறது. இந்த ஆற்றுப் படுகையின் கடைசிப் பகுதி பெரும்பாலும் தட்டையான நிலமாக உள்ளது.
சோலோ நதி இரண்டு ஆதாரங்களைக் கொண்டுள்ளது: அவை, மத்திய ஜாவா மற்றும் கிழக்கு ஜாவா எல்லையில் உள்ள லாவு மவுண்டின் எரிமலை, மற்றும் கிதுல் மலை ஆகும். பண்டைய காலங்களில், இந்தோ-ஆஸ்திரேலிய புவித்தட்டின் எழுச்சி அதன் நீரோட்டத்தை வடக்கு நோக்கி திருப்பிவிட்டது. யோக்யகர்த்தா சிறப்பு பகுதியில் அமைந்துள்ள சாடெங் கடற்கரை, பண்டைய சோலோ நதியின் வாயிலாக அறியப்படுகிறது, இது பழங்காலத்தில் தெற்கு நோக்கி ஓடியது.
இது முக்கிய நகரமான சுரகார்த்தா வழியாக செல்கிறது . சோலோ நதிக்கு ஒரு முக்கியமான ஆரம்ப துணை நதி டெங்க்கெங் நதி ஆகும், இது மெராபி மலையில் அதன் மூலத்தைக் கொண்டுள்ளது. இந்த நதி சோலோ வழியாகச் சென்றபின், லாவு மலையைச் சுற்றி வடக்கு நோக்கி பாய்கிறது, பின்னர் கிழக்கு நோக்கி நகாவி பிரதேசத்தில் கிழக்கு சாவகமாக மாறுகிறது.
ஒரு காலத்தில் சுந்தலாந்தில் இருந்த பாரிய நதி அமைப்பின் ஒரு பகுதியாக சோலோ நதி இருந்தது. நதி அமைப்பின் இந்த வடிகால் இன்றைய சுமத்ரா மற்றும் போர்னியோவில் அசாஹான் நதி, மூசி நதி மற்றும் கபுவாஸ் நதி போன்ற முக்கிய நதிகளைக் கொண்டிருந்தது. கடந்த பனி யுகத்தைத் தொடர்ந்து கடல் மட்டம் உயர்ந்த பின்னர் சுந்தலாந்து நீரில் மூழ்கியபோது இந்த நதி அமைப்பு மறைந்தது.
சோலோ நதி டெல்டாவில் ஒரு பெரிய வண்டல் மண் ஓட்டம் உள்ளது, இது ஆண்டுக்கு 17 மில்லியன் டன் மண்ணை இருப்பு வைக்கிறது. டெல்டாவில் உள்ள இந்த வண்டல் ஒரு கேப்பை உருவாக்குகிறது. இது ஆண்டுக்கு சராசரியாக 70 மீ நீளமான வளர்ச்சியைக் கொண்டுள்ளது. இந்த டெல்டா உஜுங் பங்கா என்று அழைக்கப்படுகிறது.
குறிப்பாக சங்கிரானில், ஐரோப்பாவிற்கு வெளியே காணப்பட்ட முதல் ஆரம்பகால மனித புதைபடிவங்கள் கண்டெடுக்கப்பட்டன. இவை,"சாவக மனிதனின்" மண்டை என்று அழைக்கப்படுகின்றது.
முல்லநேழி நீலகண்டன் நம்பூதிரி முல்லநேழி என்று பிரபலமாக அறியப்பட்ட இவர் இந்தியவின் கேரள மாநிலத்தில் உள்ள திருச்சூரைச் சேர்ந்த மலையாளக் கவிஞரும், நாடக ஆசிரியரும், பாடலாசிரியரும், நடிகருமாவார். 1995 இல் சமதலம் நாடகத்துக்காகவும், 2010 இல் கவிதா என்ற கவிதைத் தொகுப்பிற்காகவும் இவருக்கு இரண்டு முறை கேரள சாகித்திய அகாதமி விருது வழங்கப்பட்டது. 1981 ஆம் ஆண்டில் நாவல்பழம் படத்திற்காக சிறந்த பாடலுக்கான கேரள மாநில திரைப்பட விருதையும் பெற்றார். 22 திரைப்படங்களுக்கு 69க்கும் மேற்பட்ட பாடல்களை எழுதியுள்ள இவர், உப்பு, பிறவி, கழகம், நீலதாமரா போன்ற படங்களிலும் நடித்துள்ளார்.
1976 ஆம் ஆண்டில் அஜீஸ் எழுதிய நாவல்பழங்கள் என்றத் திரைப்படத்தில் இடம்பெற்ற "கருகருத்தொரு பெண்ணாணு" பாடலை எழுதி திரைப்பட பாடலாசிரியரானார். கே. பி. குமாரனின் லட்சுமி விஜயம் என்றத் திரைப்படத்தில் சியாமின் இசை இயக்கத்தில் நான்கு பாடல்களை எழுதினார். இவர். தேவராஜன், எம். பி. ஸ்ரீனிவாசன், இரவீந்திரன், கே. ராகவன், ஏ. டி. உம்மர், ஜான்சன், ஜெர்ரி அமல்தேவ் மற்றும் வித்யாதரன் போன்ற பல்வேறு இசை இயக்குனர்களுடன் பணியாற்றிய பெருமையைப் பெற்றவர். இவரது கடைசி படம் இந்தியன் ரூபாய் என்பதாகும். 22 திரைப்படங்களில் ஏறத்தாழ 70 பாடல்களை எழுதியுள்ளார்.
இவர் 16 மே 1948 இல் திருச்சூரிலுள்ள ஒல்லூரின் அவிணிச்சேரி என்ற ஊரில் முல்லநேழி மனையில் பிறந்தார். இவர் சிறுவயதிலிருந்தே கவிதைகள் எழுதத் தொடங்கினாலும், இவரிடம் கவிஞரைக் கண்டுபிடித்து இவரது வாழ்க்கையில் வழிகாட்டியவர் வைலோபிள்ளி சிறீதர மேனன் என்பவர்தான். வித்வான் பாடத்திட்டத்தில் சேரத் தூண்டுவதற்கும், இதனால் பள்ளி ஆசிரியராவதற்கும் வைலோபள்ளி முக்கிய பங்கு வகித்தார். இவர் இராமவர்மபுரம் அரசு உயர்நிலைப்பள்ளியில் ஆசிரியராக தனது வாழ்க்கையைத் தொடங்கினார்.
சாவேர்ப்படா என்ற நாடகத்தின் மூலம் இவர் நடிப்பு உலகில் நுழைந்தார். அதில் இவர் பிரேம்ஜியுடன் இணைந்து நடித்தார். இவர் பிறவி, உப்பு மற்றும் கழகம் உட்பட சில திரைப்படங்களிலும் நடித்துள்ளார்.
இந்நிறுவனம் ஆரம்பத்தில் இந்தியாவில் மிகவும் மதிப்பிற்குரிய வங்கி சாரா நிதி நிறுவனங்களில் ஒன்றான சுந்தரம் பைனான்ஸ் மற்றும் இங்கிலாந்தின் பழமையான பொது காப்பீட்டாளர்களில் ஒருவரான இங்கிலாந்தின் ராயல் அண்ட் சன்அலியன்ஸ் இன்சூரன்ஸ் பி.எல்.சி ஆகியவற்றுக்கு இடையிலான கூட்டு முயற்சியால் ஊக்குவிக்கப்பட்டது. ஜூலை 2015 இல், சுந்தரம் பைனான்ஸ் ராயல் அண்ட் சன்அலியன்ஸ் இன்சூரன்ஸ் பி.எல்.சியில் இருந்து 26% பங்குகளை வாங்கியது. இதன் விளைவாக, முழு 100% பங்குகளில் இப்போது சுந்தரம் பைனான்ஸ் பங்குகள் மற்றும் பிற இந்திய பங்குதாரர்கள் வைத்திருக்கிறது.
எந்த ஒரு விபத்து அல்லது நோய் காரணமாக, சுய, மனைவி மற்றும் சார்புடைய குழந்தைகளுக்கு எதிர்பாராமல் மருத்துவமனையில் அனுமதிக்கப்படுவதால் ஏற்படும் மருத்துவச் செலவுகளை உள்ளடக்கி குடும்பத்தினரின் விருப்பத்துடன் கூடிய ஒரு விரிவான சுகாதார காப்பீட்டுக் கொள்கை. இந்தக் கொள்கையில் மறுஏற்றம் நன்மை, ஆயுஷ் சிகிச்சை, அவசரகால உள்நாட்டு வெளியேற்றம், உலகளாவிய அவசரகால மருத்துவமனையில் அனுமதித்தல் மற்றும் 11 முக்கியமான நோய்களுக்கான சர்வதேச சிகிச்சை போன்ற பல நன்மைகள் உள்ளன.
மோட்டார் வாகன காப்பீடு விபத்துக்கள் அல்லது பூகம்பம், புயல், சூறாவளி, மனிதனால் உருவாக்கப்பட்ட பேரழிவுகள், தீ மற்றும் வெடிப்பு போன்ற இயற்கை பேரழிவுகளின் போது ஏற்படும் நிதி இழப்புகளை ஈடுசெய்கிறது. காப்பீட்டாளர் வாகனத்தின் காப்பீட்டாளரின் அறிவிக்கப்பட்ட மதிப்பு வரை திருப்பிச் செலுத்துகிறார். தனிப்பட்ட விபத்து பாதுகாப்பு தவிர, மூன்றாம் தரப்பு சொத்து சேதம் மற்றும் இலவச சாலையோர உதவி ஆகியவை வழங்கப்படுகின்றன.
இது அனைத்தையும் உள்ளடக்கிய காப்பீட்டுக் கொள்கையாகும். மருத்துவ அவசரநிலைகள், பொருட்கள் மற்றும் பயண ஆவணங்களை இழத்தல், விமானங்களின் தாமதம் மற்றும் ரத்து போன்ற பயண அபாயங்களுக்கு எதிராக பாதுகாப்பு வழங்குகிறது. மூன்று மாதங்களுக்கும் மேலான எந்தவொரு குழந்தைக்கும், அதிகபட்சமாக 70 வயது வரை உடையவர்களுக்கும் இந்தியாவுக்கு வெளியே எடுக்கப்பட்ட பயணங்களுக்கு காப்பீடு செய்யலாம். இதில் இரண்டு திட்டங்கள் உள்ளன:
ராயல் சுந்தரம் ஜெனரல் இன்சூரன்ஸ் கம்பெனி லிமிடெட் பல்வேறு நபர்களின் பல்வேறு சுகாதாரத் தேவைகளை பூர்த்தி செய்வதற்கான வகைப்படுத்தப்பட்ட சுகாதார காப்பீட்டு திட்டங்களை வழங்குகிறது. மேலும் இதன் மூலம் வெவ்வேறு நபர்களின் முழுமையான மருத்துவ பராமரிப்பு தேவைகளைப் பூர்த்தி செய்ய தனிப்பட்ட மற்றும் குடும்ப நல திட்டங்கள் வழங்கப்படுகின்றன.
ராயல் சுந்தரம் ஜெனரல் இன்சூரன்ஸ் கம்பெனி லிமிடெட் (முன்னர் ராயல் சுந்தரம் அலையன்ஸ் இன்சூரன்ஸ் கம்பெனி லிமிடெட் என அழைக்கப்பட்டது), சுந்தரம் நிதிக் குழுவின் துணை நிறுவனம், இந்தியாவின் முதல் தனியார் துறை பொது காப்பீட்டு நிறுவனம் ஆகும், இது அக்டோபர் 2000 இல் இந்தியக் காப்பீடு ஒழுங்காற்று மற்றும் வளர்ச்சி முகமையால் உரிமம் பெற்றது.
எதிர்பாராத விபத்து அல்லது நோய் காரணமாக குடும்பத்தினர் மற்றும் சட்டப்பூர்வமாக குடும்பத்துடன் தொடர்புடைய நபர்களுக்கு மருத்துவமனையில் அனுமதிக்க திட்டமிடப்பட்ட தினசரி பண பலனை வழங்கும் சுகாதார காப்பீட்டுத் திட்டம்.
ராயல் சுந்தரம் ஹோம் இன்ஷூரன்ஸ் இயற்கை, மனிதனால் உருவாக்கப்பட்ட பேரழிவுகள் மற்றும் கொள்ளை போன்ற அச்சுறுத்தல்களுக்கு எதிரான பாதுகாப்பை வழங்குகிறது. இந்நிறுவனம் இத்திட்டத்திற்கு இரண்டு வெவ்வேறு கொள்கைகளை வடிவமைத்துள்ளது:
ஒற்றை பயண பயண காப்பீடு சலுகைகள் புறப்படும் நேரம் முதல் இந்தியா வந்த நாள் வரை வழங்கப்படுகின்றன. 180 நாட்களை உள்ளடக்கியதாக இச்சலுகை கிடைக்கும்.
சென்னை மெட்ரோ சில பகுதிகளை இடிக்க முன்மொழிந்தபோது அண்ணா சாலையில் உள்ள பி. ஓர். & சன்ஸ் கடை சர்ச்சைக்குள்ளானது. இருந்த போதிலும் உரிமையாளர்கள் இந்த கடை ஒரு பாரம்பரிய தளம் என்றும் அதில் எவ்வித மாற்றமும் மேற்கொள்ள முடியாது என்றும் வாதிட்டனர். இது ஒரு பாரம்பரிய தளம் என்பதை நிரூபிக்க போதுமான உரிய சான்றுகள் தரப்படாத நிலையில்சென்னைஉயர்நீதிமன்றம் இதன் சில பகுதிகளை இடிப்பதற்கு ஆதரவளித்தது, சென்னை மெட்ரோ இதன் சில பகுதிகளை இடிக்க ஆரம்பித்தபோது அதன் பிற பகுதிகளுக்கு சேதம் உண்டானது. மேலும் 2013 ஆம் ஆண்டில் சென்னை மாநகராட்சி மேலும் 894 சதுர அடி கட்டிடத்தை பாதுகாப்பு காரணங்களுக்காக இடிக்கக் கோரியது. பி.ஓர் & சன்ஸ் சேதமடைந்த கட்டடக் பகுதிகளை மீட்டெடுக்கும் பணிகளில் ஈடுபட ஆரம்பித்தது. மேலும் மாநகராட்சியின் ஆணையைத் தடுக்க உயர் நீதிமன்றத்தில் விண்ணப்பம் செய்யப்பட்டது. நவம்பர் 2014 இல், நீதிமன்றம் மாநகராட்சிக்கு ஆதரவாக கட்டிடத்தின் மேலும் சில பகுதிகளை இடிக்க ஆணை வழங்கியது.
இந்நிறுவனம் தொடர்ந்து அனைத்து வகையான கெடிகாரங்களையும் விற்பனை செய்து வருகிறது. இதனை 168 ஆண்டுகளுக்கும் மேலாக இந்நிறுவனம் தொடர்ந்து செய்து வருகிறது. தமிழ்நாடு மற்றும் புதுச்சேரியில் கடைகளைக் கொண்டுள்ள இந்நிறுவனம் இந்திய மற்றும் வெளிநாட்டு கெடிகாரங்கள், அலாரம் வைத்த கடிகாரங்கள், தாத்தா அணியும் கடிகாரங்கள், மணிக்கூண்டு கடிகாரங்கள், கால அளவினைக் கொண்டு அமைந்துள்ள கடிகாரங்கள் உள்ளிட்டவற்றை நவீன காலத்தேவைக்கேற்ப விற்பனை செய்கிறது.
பி. ஓர் & சன்ஸ் இந்தியாவில் தமிழகத்தில் சென்னை நகரை மையமாகக் கொண்ட, கைக்கடிகாரங்கள் மற்றும் சுவர்க்கடிகாரங்கள் ஆகியவற்றைத் தயாரிக்கின்ற ஒரு நிறுவனத் தொகுப்பு ஆகும். இது முதன் முதலில் கடிகாரங்களை தயாரிக்க ஆரம்பித்தது. ஸ்காட்லாந்தைச் சேர்ந்த பீட்டர் ஓர் என்பவரால் 1846 ஆம் ஆண்டில் ஜார்ஜ் கார்டன் & கோ தளத்தில் இது ஆரம்பிக்கப்பட்டது.
ஐக்கிய அரபு அமீரகத்தில் விளையாடிய 2012 சர்வதேச துடுப்பாட்ட சங்கத்தின் உலக இருபது -20 தகுதிச் சுற்றில், ஐசாஸ் எட்டு போட்டிகளில் இருந்து பத்து விக்கெட்டுகளை வீழ்த்தினார். ஆங்காங்கிற்கு நிசாக்கத் கான் மட்டுமே பின்னால் இருந்தார். இவை சராசரியாக 17.40 க்கு வந்தன. மேலும் அமெரிக்காவிற்கு எதிராக 5/25 என்ற ஆட்ட நாயகன் செயல்திறனை உள்ளடக்கியது. அவர் போட்டியின் 11 வது இடத்தில் பிளே-ஆஃப் போட்டியில் ஹாங்காங்கின் 177/4 க்கு பதிலளிக்கும் வகையில் 101 க்கு அனைத்து விக்கெட்டையும் இழந்தது.